
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2009 M. KOVO 26  D. SPRENDIMO NR.T-90 DALINIO PAKEITIMO IR PAPILDYMO

2011 m. spalio 27  d. Nr.T-209
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d., nusprendžia,


iš dalies pakeisti ir papildyti rajono savivaldybės tarybos 2009 m. kovo 26 d. sprendimo Nr. T-90 „Dėl projektų „Šakių rajono savivaldybės susisiekimo infrastruktūros modernizavimas (II etapas). Techninės dokumentacijos parengimas ir inžinerinių paslaugų pirkimas“ ir „Šakių rajono savivaldybės susisiekimo infrastruktūros modernizavimas (II etapas) Darbai“ 2 ir 3 punktus ir juos išdėstyti nauja redakcija: 


„2. Rengti ir teikti projektinius pasiūlymus bei paraiškas pagal 2007-2013 m. „Ekonomikos augimo veiksmų programos VP2-4.4-SM-02-R priemonę „Savivaldos transporto infrastruktūros modernizavimas ir plėtra“.


3. Užtikrinti reikiamą ne mažesnį kaip 4,5 proc. projekto tinkamų deklaruoti Europos Komisijai lėšų indėlį, taip pat apmokėti visas netinkamas išlaidas bei tinkamų išlaidų dalį, kurių nepadengia bendrasis finansavimas“. 

